open-index/open-wikipedia-markdown huggingface dataset:
เจ้าพระยารัตนาธิเบศร์ (กุน รัตนกุล)

**เจ้าพระยารัตนาธิเบศร์** นามเดิมว่า **กุน แซ่อึ้ง** (黃軍 จีนแต้จิ๋ว: ng5 gung1 จีนกลาง: *Huáng Jūn*) เป็นสมุหนายกในช่วงต้นรัชสมัยพระบาทสมเด็จพระพุทธเลิศหล้านภาลัย เป็นต้นสกุล "รัตนกุล"

## ประวัติ
เจ้าพระยารัตนาธิเบศร์ (กุน) เดิมชื่อว่า กุน แซ่อึ้ง หรือ อึ้งกุน เป็นบุตรชายของกุ๋ย แซ่อึ้ง หรืออึ้งกุ๋ย (黃貴 จีนแต้จิ๋ว: ng5 gui3 จีนกลาง: *Huáng Guì*) พ่อค้าชาวจีนแต้จิ๋วซึ่งได้อพยพมาค้าขายตั้งเคหสถานอยู่ที่ตำบลบ้านคลองโรงช้าง เมืองราชบุรี "จีนกุ๋ย" เป็นพ่อค้าสำเภามีบุตรธิดามาก "จีนกุน" เป็นบุตรคนที่ห้าของจีนกุ๋ย มาตั้งบ้านเรือนอยู่ที่บ้านปรก ปากแม่น้ำแม่กลองฝั่งเหนือ แขวงเมืองสมุทรสงคราม ส่วนมารดาของกุน เป็นธิดาของเจ้าพระยาพระคลัง (ฉิม) ขุนนางมาแต่กรุงเก่า

เจ้าพระยารัตนาธิเบศร์ (กุน) ปรากฏรับราชการครั้งแรก ดำรงตำแหน่งเป็น*พระราชประสิทธิ์* เจ้ากรมพระคลังวิเศษในสมัยกรุงธนบุรี ได้ย้ายครอบครัวมาตั้งบ้านเรือนที่หน้าวัดเลียบ กรุงเทพมหานคร และบูรณะวัดโคกเนินที่แม่กลองบ้านเดิมขึ้นเป็นวัดใหญ่ พระยาราชประสิทธิ์ (กุน) เป็นที่รู้จักในนามว่า "เจ๊สัวกุน" 

เมื่อพระบาทสมเด็จพระพุทธยอดฟ้าจุฬาโลกเสด็จขึ้นครองราชสมบัติเมื่อ พ.ศ. 2325 ทรงแต่งตั้งพระราชประสิทธิ์ (กุน) ขึ้นเป็นพระยาศรีพิพัฒน์ จางวางกรมพระคลังสินค้า ต่อมาใน พ.ศ. 2348 เมื่อเจ้าพระยาพระคลัง (หน) ถึงแก่อสัญกรรม พระยาศรีพิพัฒน์ (กุน) ได้เลื่อนขึ้นเป็นพระยาพระคลัง เสนาบดีกรมคลัง ได้รับสมญานามว่า "ท่านท่าเรือจ้าง" เนื่องจากจวนเจ้าพระยาอยู่ที่ท่าเรือจ้างข้างวัดเลียบ
[thumb|[วัดพระยาทำ บูรณะขึ้นโดยเจ้าพระยารัตนาธิเบศร์ (กุน รัตนกุน)]]
เมื่อพระบาทสมเด็จพระพุทธเลิศหล้านภาลัยเสด็จขึ้นครองราชสมบัติ พ.ศ. 2352 ทรงแต่งตั้งพระยาพระคลัง (กุน) ขึ้นเป็นเจ้าพระยารัตนาธิเบศร์ที่สมุหนายก เจ้าพระยารัตนาธิเบศร์ (กุน) สร้างวัดขึ้นสามแห่งพร้อมกันได้แก่ วัดหัวเมือง (ปัจจุบันเป็นวัดร้างในโรงพยาบาลพระนั่งเกล้า) วัดกลางเมือง (วัดกลางบางซื่อ) และวัดท้ายเมือง นอกจากนี้ พระบาทสมเด็จพระพุทธเลิศหล้าฯยังมีพระราชโองการให้เจ้าพระยารัตนาธิเบศร์บูรณะวัดนาคที่ริมคลองมอญขึ้นเป็นวัดพระยาทำ และเจ้าพระยารัตนาธิเบศร์ยังได้สร้างวัดที่เกาะเกร็ดคือวัดศาลาเจ้าคุณกุน หรือวัดศาลาจีนกุน กลายเป็นวัดศาลากุลในปัจจุบัน

เจ้าพระยารัตนาธิเบศร์ (กุน) ถึงแก่อสัญกรรมในรัชกาลที่ 2 สันนิษฐานว่าก่อนวันที่ 10 กันยายน พ.ศ. 2357 เนื่องจากเจ้าพระยาอภัยภูธร (น้อย บุณยรัตพันธุ์) ได้ขึ้นมาเป็นสมุหนายกแทน อัฐิของเจ้าพระยารัตนาธิเบศร์ (กุน) บรรจุอยู่ที่เจดีย์วัดใหญ่ จังหวัดสมุทรสงคราม

## ครอบครัว
เจ้าพระยารัตนาธิเบศร์ (กุน) เป็นต้นสกุล"รัตนกุล" ปรากฏบุตรธิดาดังนี้;

* ธิดา ชื่อ ปราง
* เจ้าจอมมารดาอิ่ม ในรัชกาลที่ 1 หรือท้าววรจันทร์ (อิ่ม) ในรัชกาลที่ 2
* คุณหญิงนวน ภรรยาของพระยาประชานนดโรทัย (บุญรอด รัตนวราหะ)
* ธิดา ชื่อ งิ้ว
* บุตรชายชื่อ ทองอยู่ จมื่นมหาดเล็กในรัชกาลที่ 1
* ธิดาชื่อ ป้อม มารดาของคุณเถ้าแก่ตลับ
* คุณเถ้าแก่หงษ์ ในรัชกาลที่ 4
* ธิดา ชื่อ จาด
* คุณเถ้าแก่นกแก้ว ในรัชกาลที่ 4
* คุณเถ้าแก่โนรี ในรัชกาลที่ 4
* พระนิกรมุนี (เบญจวรรณ) พระราชาคณะวัดพระยาทำในรัชกาลที่ 4
* พระยารัตนามาตยพงศ์ภักดี (สัตวา)
* ธิดา ชื่อ สาริกา
* หลวงธรเณนทร์ (สีชมภู) ในรัชกาลที่ 4
* พระราชสมบัติ (การเวก) ในรัชกาลที่ 4 เป็นปู่ของพระยารัตนกุลอดุลยภักดี (จำรัส รัตนกุล) สมุหเทศาภิบาลมณฑลราชบุรีและมณฑลนครสวรรค์
* บุตรชาย ชื่อ ควาย

## อ้างอิง

รัตนาธิเบศร์ (กุน รัตนกุล)
ร
หมวดหมู่:ชาวไทยเชื้อสายแต้จิ๋ว
หมวดหมู่:บุคคลในประวัติศาสตร์ไทย พ.ศ. 2325–2411
วัดปากคลองพระอุดม

**วัดปากคลองพระอุดม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองพระอุดม (คลองบ้านแหลม) ในหมู่ที่ 5 บ้านปากคลองพระอุดม ตำบลคลองพระอุดม อำเภอปากเกร็ด จังหวัดนนทบุรี มีที่ดินตั้งวัดเนื้อที่ 20 ไร่ และมีที่ธรณีสงฆ์จำนวน 2 แปลง เนื้อที่ 26 ไร่

วัดปากคลองพระอุดมเป็นวัดของชุมชนมอญสมัยกรุงรัตนโกสินทร์ตอนต้น ชุมชนนี้อยู่บริเวณปากคลองบ้านแหลมซึ่งเป็นที่ลุ่มชายเลน ต่อมาดินโคลนที่ไหลมาตามลำน้ำเจ้าพระยาได้ทับถมกันมากขึ้นจนทำให้มีแผ่นดินงอกออกไปทางปากคลอง พระสงฆ์ที่มาจากมอญและชาวบ้านได้ร่วมกันสร้างวัดขึ้นเมื่อวันที่ 27 พฤษาคม พ.ศ. 2418 แล้วตั้งชื่อวัดว่า **วัดปากคลอง** หรือที่ในภาษามอญเรียกว่า **เภี่ยะปานเกริง** ชาวบ้านยังเรียกว่า **วัดบ้านแหลม** ตามชื่อท้องที่ที่ตั้งวัด ทางวัดได้สร้างอุโบสถและขอรับพระราชทานวิสุงคามสีมาเมื่อวันที่ 21 ตุลาคม พ.ศ. 2442 และได้ผูกพัทธสีมาเมื่อวันที่ 29 มกราคม พ.ศ. 2426

อาคารและเสนาสนะสำคัญได้แก่ อุโบสถ สร้างเมื่อ พ.ศ. 2418 เป็นอาคารครึ่งตึกครึ่งไม้ ภายในประดิษฐานพระประธานปางสมาธิ สร้างเมื่อ พ.ศ. 2418 ศาลาการเปรียญ เป็นอาคารคอนกรีตเสริมเหล็ก ภายในประดิษฐานพระประธานปางมารวิชัย สร้างเมื่อ พ.ศ. 2543 หอสวดมนต์ กุฏิสงฆ์ เป็นอาคารครึ่งตึกครึ่งไม้ วิหาร เป็นอาคารคอนกรีตเสริมเหล็ก และศาลาอเนกประสงค์ เป็นอาคารคอนกรีตเสริมเหล็ก

## อ้างอิง

ปากคลองพระอุดม
ปากคลองพระอุดม
นาอูเอล กุซมัน

**นาอูเอล อิกนาซิโอ กุซมัน** (; เกิด 10 กุมภาพันธ์ ค.ศ. 1986) เป็นนักฟุตบอลชาวอาร์เจนตินา ปัจจุบันเล่นในตำแหน่งผู้รักษาประตูให้กับติเกรสในลิกา เอเมเอกิสและทีมชาติอาร์เจนตินา

## สโมสรอาชีพ
กุซมันลงเล่นนัดแรกในอาชีพให้กับนิวเวลส์โอลด์บอยส์ในเดือนสิงหาคม 2006 ที่พบกับเบลกราโน จากนั้นในปี 2008 เขาได้ย้ายไปร่วมทีมริบาดาเบียด้วยสัญญายืมตัวจนถึงปี 2009 และกลายเป็นผูเล่นคนสำคัญในการพาทีมชนะเลิศปริเมราดิบิซิออน ฟินัล 2013
### ติเกรส อูอาเอเนเอเล
เดือนกรกฎาคม 2014 กุซมันย้ายไปร่วมทีมติเกรสในลิกา เอเมเอกิส เขาลงเล่นนัดแรกให้กับทีมในนัดที่เสมอกับอัตลัส 0–0 เมื่อวันที่ 19 กรกฎาคม และในฤดูกาลนั้นทีมของเขาสามารถเข้าถึงรอบชิงชนะเลิศของลิกา เอเมเอกิสโดยพบกับกลุบอาเมริกา ในนัดแรกติเกรสชนะ 1–0 แต่ในนัดที่สองกุซมันรวมถึงเพื่อนร่วมทีมเอร์นัน บูร์บาโนและดาเมียน อาริเอล อัลบาเรซ โดนใบแดงทำให้ทีมแพ้ไป 3–0 ผลรวมสองนัด 3–1

ติเกรสเข้าถึงรอบชิงชนะเลิศโกปาลิเบร์ตาโดเรสในปี 2015 โดยพบกับริเบร์เปลต และหลังจากเสมอในนัดแรก 0–0 ติเกรสแพ้ไป 3–0 ในนัดที่สอง

เดือนธันวาคม 2015 กุซมันและทีมชนะเลิศลิกา เอเมเอกิส ฤดูกาลอาเปร์ตูรา ซึ่งพบกับอูเอเนอาเอเม โดยติเกรสชนะในการดวลลูกโทษ 4–2 หลังจากผลรวมสองนัดเสมอกัน 4–4

ในการแข่งขันนัดที่สองของรอบ 16 ทีมสุดท้ายในคอนคาแคฟแชมเปียนส์ลีก ฤดูกาล 2020 กุซมันทำประตูด้วยฟรีคิกในช่วงทดเวลาบาดเจ็บนาทีที่ 4 ของครึ่งหลังและเป็นประตูทำให้ทีมผ่านเข้ารอบต่อไป จากนั้นติเกรสสามารถชนะเลิศคอนคาแคฟแชมเปียนส์ลีก ฤดูกาล 2020 ได้โดยชนะลอสแอนเจลิส 2–1

## การเล่นทีมชาติ
กุซมันเป็นผู้เล่นคนสำคัญของทีมชาติอาร์เจนตินารุ่นอายุไม่เกิน 17 ปี ในฟุตบอลโลกเยาวชนอายุไม่เกิน 17 ปี 2003 จากนั้นในวันที่ 13 ตุลาคม 2014 เขาได้นัดแรกลงเล่นให้กับอาร์เจนตินาเป็นเวลา 45 นาทีในเกมกระชับมิตรที่ชนะฮ่องกง 7–0

ในเดือนพฤษภาคม 2018 กุซมันมีชื่ออยู่ในรายชื่อเบื้องต้นในการแข่งฟุตบอลโลก 2018 และถูกเรียกตัวไปแข่งแทนที่ของเซร์ฆิโอ โรเมโรที่มีอาการบาดเจ็บ

## สถิติอาชึพ
### ทีมชาติ

## เกียรติประวัติ
### สโมสร
**นิวเวลส์โอลด์บอยส์**
*ปริเมราดิบิซิออน: ฟินัล 2013
**อูอาเอเนเอเล**
*ลิกา เอเมเอกิส: อาเปร์ตูรา 2015, อาเปร์ตูรา 2016, อาเปร์ตูรา 2017, เกลาซูรา 2019
*กัมเปออน เด กัมเปออเนส: 2016, 2017, 2018
*กัมเปออเนสคัพ: 2018
*คอนคาแคฟแชมเปียนส์ลีก: 2020
### รางวัลส่วนตัว
*ทีมยอดเยี่ยมของลิกา เอเมเอกิส: อาเปร์ตูรา 2015, อาเปร์ตูรา 2016, เกลาซูรา 2019
*เซฟยอดเยี่ยมแห่งฤดูกาลของลิกา เอเมเอกิส: 2015–16
*ถุงมือทองคำของคอนคาแคฟแชมเปียนส์ลีก: 2020
*ทีมยอดเยี่ยมของคอนคาแคฟแชมเปียนส์ลีก: 2020
## อ้างอิง

## แหล่งข้อมูลอื่น
*นาอูเอล กุซมัน
*

หมวดหมู่:บุคคลจากโรซาริโอ
หมวดหมู่:ผู้รักษาประตูฟุตบอล‎
หมวดหมู่:นักฟุตบอลชาวอาร์เจนตินา
หมวดหมู่:นักฟุตบอลทีมชาติอาร์เจนตินา
หมวดหมู่:ผู้เล่นในโกปาอาเมริกา 2015
หมวดหมู่:ผู้เล่นในโกปาอาเมริกาเซนเตนาริโอ‎
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในปริเมราดิบิซิออนเดอาร์เฆนตินา
การป้องกัน คชรน.

thumbnail|ช่างเทคนิคการกำจัดนิวเคลียร์, ชีวะ และเคมี (NBC) เข้าร่วมในการฝึก

**การป้องกันเคมี ชีวะ รังสี นิวเคลียร์** หรือ **การป้องกัน คชรน.** (; อักษรย่อ: CBRN defense หรือ CBRNE defense) เป็นมาตรการป้องกันที่ดำเนินการในสถานการณ์ที่อาจมีอันตรายจากการสงครามเคมี, ชีวภาพ, รังสี และนิวเคลียร์ (รวมถึงการก่อการร้าย) การป้องกัน คชรน. ประกอบด้วยการป้องกันเชิงรับ, การหลีกเลี่ยงการปนเปื้อน และการลด คชรน.

อุบัติการณ์ คชรน. แตกต่างจากอุบัติการณ์วัตถุอันตรายในทั้งขอบเขต (กล่าวคือ คชรน. อาจเป็นสถานการณ์ที่มีผู้เสียชีวิตจำนวนมาก) และเจตนา ซึ่งอุบัติการณ์ คชรน. ได้รับการตอบสนองภายใต้สมมติฐานว่ามีเจตนาและมุ่งร้าย ทั้งนี้ การเก็บรักษาหลักฐาน และการจับกุมผู้ก่อการ เป็นเรื่องที่น่ากังวลมากกว่าอุบัติการณ์ที่เกิดจากวัตถุอันตราย

การคาดการณ์ในปี ค.ศ. 2011 สรุปว่าการใช้จ่ายของรัฐบาลทั่วโลกในผลิตภัณฑ์และบริการด้านการป้องกัน คชรน. จะสูงถึง 8.38 พันล้านดอลลาร์สหรัฐในปีดังกล่าว

## รากศัพท์
ในภาษาอังกฤษ คำว่า *CBRN* (*คชรน.*) ใช้แทนคำศัพท์ *NBC* (นิวเคลียร์, ชีวะ และเคมี) ของสงครามเย็น ซึ่งแทนที่คำว่า *ABC* (ปรมาณู, ชีวะ และเคมี) ที่ใช้ในช่วงคริสต์ทศวรรษ 1950 ส่วนการเพิ่มตัวอักษร *R* (สำหรับ*รังสีวิทยา*) เป็นผลมาจากภัยคุกคาม "ใหม่" ของอาวุธรังสี (หรือที่เรียกว่า "ระเบิดกัมมันตรังสี") นอกจากนี้ ในสหัสวรรษใหม่ คำว่า *CBRNe* ได้รับการนำมาใช้เป็นส่วนขยายของ *CBRN* โดยอักษร *e* ในคำนี้แสดงถึงภัยคุกคามจากระเบิดแสวงเครื่อง (enhanced (improvised) explosives)

ส่วนในภาษาสเปน คำว่า *NRBQ* (นิวเคลียร์, รังสี, แบคทีเรีย และเคมี ) ได้เข้ามาแทนที่ *NBQ*

## อ้างอิง

## บรรณานุกรม

* 
*  Includes bibliographical essay. Review

## แหล่งข้อมูลอื่น

* 
*
อาหารเคจัน

**อาหารเคจัน** หรือ **อาหารเคเจิน** (, , ), () เป็นรูปแบบอาหารที่วิวัฒนาการขึ้นมาโดยชาวเคเจิน–ชาวอะเคเดียรซึ่งถูกขับไล่จากอะเคเดียไปยังลุยเซียนาระหว่างศตวรรษที่ 18 อาหารเคเจินเป็นการผสมผสานของอาหารแอฟริกาตะวันตก, ฝรั่งเศส และสเปนเข้ากันกับอาหารแบบอะเคเดียน

มื้ออาหารแบบเคจันมักประกอบด้วยลักษณะอาหารสามหม้อ (three-pot affair) หนึ่งหม้อเป็นอาหารจานหลัก, หนึ่งหม้อเป็นข้าวสุก, ไส้กรอกที่ทำขึ้นพิเศษ หรือจานอาหารทะเล และหม้อสุดท้ายเป็นผักเท่าที่หาทานได้ เนื้อสัตว์ที่ปรากฏใช้ทั่วไปคือครอฟิช, กุ้ง, และไส้กรอกอังดุยล์ ในการประกอบอาหารปรากฏผักมีกลิ่นที่ใช้สามชนิดคือ พริกหยวกเขียว (), หอมใหญ่ และ เซเลรี เรียกรวมกันว่าเป็น "ตรีเอกานุภาพแห่งวงการอาหาร" ในอาหารเคเจินและอาหารครีโอลลุยเซียนา 

## ประวัติ

ชาวอะเคเดียนเป็นชาวฝรั่งเศสเจ้าอาณานิคมผู้อาศัยในแถบแคนาดาก่อนที่จะถูกขับไล่ในศตวรรษที่ 18 ออกจากพื้นที่อะเคเดียโดยชาวบริเตนระหว่างสงครามฝรั่งเศสและอินเดียนที่ซึ่งก่อกำเนิด ''le Grand Dérangement'' ขึ้น ชาวอะเคเดียนบางส่วนเดินทางมาตั้งรกรากในพื้นที่แถบรัฐลุยเซียนาในสหรัฐจนถึงปัจจุบัน  

เนื่องจากสภาพอากาศในแถบลุยเซียนามีความแตกต่างอย่างมากจากพื้นที่อะเคเดียเดิม  ทำให้วิธีประกอบอาหารแบบดั้งเดิมถูกละทิ้งไปเนื่องจากความแตกต่างของวัตถุดิบที่มีอยู่ การปรับเปลี่ยนเข้ากับวัตถุดิบชุดใหม่ในพื้นที่ใหม่นี้เป็นต้นกำเนิดของธรรมเนียมอาหารเคเจินยุคคลาสสิก ซึ่งต่างกันกับอาหารเคเจินยุคใหม่ซึ่งเกี่ยวกันอย่างมากกับรูปแบบของพรูโดม 

## ดูเพิ่ม
* อาหารนิวออร์ลีนส์
* อาหารสหรัฐอเมริกา
* เทศกาลในรัฐลุยเซียนา
* อาหารครีโอลลุยเซียนา
*อาหารอะเคเดียน

## อ้างอิง

## แหล่งข้อมูลอื่น
กอตอนู

**กอตอนู** (; ) เป็นเมืองใหญ่สุดในประเทศเบนิน มีจำนวนประชากรที่ 679,012 ใน พ.ศ. 2555 อย่างไรก็ตาม มีประชากรอาศัยอยู่ในเขตเมืองมากกว่าสองล้านคน 

เขตเมืองยังคงขยายตัวออกไปโดยเฉพาะทางตะวันตก ตัวเมืองตั้งอยู่ทางตะวันออกเฉียงใต้ของประเทศ ระหว่างมหาสมุทรแอตแลนติกกับทะเลสาบนอกูเอ

นอกจากจะเป็นเมืองที่ใหญ่ที่สุดของเบนินแล้ว กอตอนูยังเป็นที่ตั้งของสถานที่ราชการและหน่วยงานทางการทูตส่วนใหญ่ของประเทศ แม้ว่าปอร์โต-โนโวจะเป็นเมืองหลวงของประเทศอย่างเป็นทางการก็ตาม

## ภูมิอากาศ

## อ้างอิง

## แหล่งข้อมูลอื่น

* Cotonou Internet Portal

หมวดหมู่:เมืองในประเทศเบนิน
พรชัย ตระกูลวรานนท์

รองศาสตราจารย์ **พรชัย ตระกูลวรานนท์** (เกิด 23 ธันวาคม พ.ศ. 2500) อดีตสมาชิกสภาผู้แทนราษฎรแบบบัญชีรายชื่อ สังกัดพรรคพลังประชารัฐ อดีตเหรัญญิกพรรคพลังประชารัฐ และอดีตรองอธิการบดีมหาวิทยาลัยธรรมศาสตร์

## ประวัติ
พรชัย ตระกูลวรานนท์ เกิดเมื่อวันที่ 23 ธันวาคม พ.ศ. 2500 สำเร็จการศึกษาระดับปริญญาตรี รัฐศาสตรบัณฑิต เกียรตินิยมอันดับ 2 จุฬาลงกรณ์มหาวิทยาลัย และปริญญาโท Master of Arts (Social Anthropology) และ Master of Philosophy (Social Anthropology) จาก UNIVERSITY OF KENT AT CANTERBURY สหราชอาณาจักร

## การทำงาน
พรชัย ตระกูลวรานนท์ เป็นอาจารย์ประจำคณบดีคณะสังคมวิทยาและมานุษยวิทยา มหาวิทยาลัยธรรมศาสตร์ เคยดำรงตำแหน่งคณบดีคณะสังคมวิทยาและมานุษยวิทยา ในปี 2538-2544 และปี 2547-2553 และเป็นรองอธิการบดีมหาวิทยาลัยธรรมศาสตร์ 

พรชัย ตระกูลวรานนท์ ได้รับแต่งตั้งเป็นสมาชิกสภาขับเคลื่อนการปฏิรูปประเทศ ในปี 2558 ต่อมาได้เข้าร่วมงานกับพรรคพลังประชารัฐ และได้รับตำแหน่งเหรัญญิกพรรค กระทั่งต่อมาได้รับแต่งตั้งเป็นข้าราชการการเมืองหลายตำแหน่ง อาทิ ที่ปรึกษารัฐมนตรีว่าการกระทรวงพาณิชย์ ผู้ช่วยรัฐมนตรีกระทรวงวิทยาศาสตร์และเทคโนโลยี ผู้ช่วยรัฐมนตรีกระทรวงอุตสาหกรรม ที่ปรึกษารองนายกรัฐมนตรี และที่ปรึกษาประธานวุฒิสภา

ในปี 2562 เขาได้เลื่อนเป็นสมาชิกสภาผู้แทนราษฎรแบบบัญชีรายชื่อ แทน นฤมล ภิญโญสินวัฒน์ แลได้รับเลือกเป็นประธานคณะกรรมาธิการวิสามัญพิจารณาศึกษาและแก้ไขปัญหาการละเมิดสิทธิมนุษยชนและการลอบประทุษร้ายประชาชน สภาผู้แทนราษฎรไทย ชุดที่ 25

ในปี 2563 มีการเปลี่ยนแปลงกรรมการบริหารพรรค นายพรชัย จึงพ้นจากหน้าที่เหรัญญิกพรรค

### สมาชิกสภาผู้แทนราษฎร
พรชัย ตระกูลวรานนท์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคพลังประชารัฐ (เลื่อนแทน)

## เครื่องราชอิสริยาภรณ์

## อ้างอิง

หมวดหมู่:อาจารย์คณะสังคมศาสตร์
หมวดหมู่:รองศาสตราจารย์
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคพลังประชารัฐ
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะสังคมวิทยาและมานุษยวิทยา มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ จ.ภ.
สุรชาติ ชำนาญศิลป์

**สุรชาติ ชำนาญศิลป์** (6 มิถุนายน พ.ศ. 2483 – 14 สิงหาคม พ.ศ. 2560) อดีตสมาชิกสภาผู้แทนราษฎรจังหวัดอุดรธานี 6 สมัย และอดีตรองหัวหน้าพรรคเพื่อแผ่นดิน

## ประวัติ
สุรชาติ หรือกำนันหนวดหิน เกิดวันที่ 6 มิถุนายน พ.ศ. 2483 เป็นชาวอำเภอเมืองชัยนาท จังหวัดชัยนาท แต่มาทำงานที่จังหวัดอุดรธานี จึงอาศัยอยู่ที่อุดรธานี จนได้เป็นกำนันในตำบลนายูง 

จบการศึกษา วท.บ. (เทคโนโลยีการเกษตร) จากวิทยาลัยบัณฑิตสกลนคร และรัฐศาสตรบัณฑิต จากมหาวิทยาลัยรามคำแหง

## การทำงาน
สุรชาติ ชำนาญศิลป์ ลงสมัครรับเลือกตั้งเป็นสมาชิกสภาผู้แทนราษฎรจังหวัดอุดรธานีครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 สังกัดพรรคพิทักษ์ไทย ก่อนที่จะได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคกิจสังคม และกลับมาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรคประชาธิปัตย์ และเว้นวรรคไปในช่วงการเมืองปี 2535

สุรชาติ กลับมาได้รับเลือกตั้งเป็นสมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 รวมทั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ในนามพรรคเสรีธรรม ซึ่งต่อมาพรรคเสรีธรรมยุบรวมเข้ากับพรรคไทยรักไทย ในปี 2544 เขาจึงได้เข้าร่วมงานกับพรรคไทยรักไทยตั้งแต่นั้นเป็นต้นมา ซึ่งได้รับเลือกตั้งอีกสมัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กระทั่งมีการยุบพรรคไทยรักไทย

หลังการยุบพรรคไทยรักไทย เขาได้เข้าร่วมงานกับพรรคเพื่อแผ่นดิน นำโดย สุวิทย์ คุณกิตติ และนายสุรชาติ ได้รับตำแหน่งรองหัวหน้าพรรค แต่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาไม่ได้รับเลือกตั้ง

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาลงสมัครรับเลือกตั้งในนามพรรคชาติพัฒนาเพื่อแผ่นดิน แต่แพ้ให้กับเทียบจุฑา ขาวขำ จากพรรคเพื่อไทย กระทั่งในปี 2555 เขาจึงตัดสินใจลงสมัครรับเลือกตั้งในการเลือกตั้งนายกองค์การบริหารส่วนจังหวัดในประเทศไทย พ.ศ. 2555 แข่งขันกับ วิเชียร ขาวขำ ซึ่งสนับสนุนโดยพรรคเพื่อไทย ในขณะที่เขาเองก็ยังเป็นสมาชิกพรรคเพื่อไทยอยู่ด้วย แต่ก็ไม่ได้รับเลือกตั้ง

## ถึงแก่อนิจกรรม
สุรชาติ ชำนาญศิลป์ ถึงแก่กรรมด้วยโรคปอด เมื่อวันที่ 14 สิงหาคม พ.ศ. 2560

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองชัยนาท
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดอุดรธานี
หมวดหมู่:พรรคพิทักษ์ไทย
หมวดหมู่:นักการเมืองพรรคกิจสังคม
หมวดหมู่:นักการเมืองพรรคประชาธิปัตย์
หมวดหมู่:พรรคสามัคคีธรรม
หมวดหมู่:นักการเมืองพรรคเสรีธรรม (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:พรรคเพื่อแผ่นดิน
หมวดหมู่:พรรคชาติพัฒนา (พ.ศ. 2550)
หมวดหมู่:พรรคเพื่อไทย
หมวดหมู่:บุคคลจากวิทยาลัยบัณฑิตสกลนคร
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
แบล็กเบิร์ดดิง

thumb|ใน ค.ศ. 1869  เข้าจับกุม  ซึ่งเป็นเรือใบของกลุ่มแบล็กเบิร์ดเดอร์และปลดปล่อยกลุ่มแบล็กเบิร์ดให้เป็นอิสระ
**แบล็กเบิร์ดดิง** () เป็นการบังคับผู้คนด้วยการหลอกลวงหรือการลักพาตัวให้ทำงานเป็นทาสหรือแรงงานค่าจ้างต่ำในประเทศที่ห่างไกลจากบ้านเกิด ศัพท์นี้โดยทั่วไปแล้วใช้กับกระบวนการขนาดใหญ่ที่นำชาวพื้นเมืองไปสู่เกาะต่าง ๆ ในมหาสมุทรแปซิฟิกช่วงคริสต์ศตวรรษที่ 19 และ 20 ผู้คนที่ถูกบังคับ (blackbirded people) กลุ่มนี้ถูกเรียกว่ากานากาหรือชาวหมู่เกาะทะเลใต้ พวกเขามักถูกนำมาจากหมู่เกาะโซโลมอน วานูอาตู นีวเว เกาะอีสเตอร์ หมู่เกาะกิลเบิร์ต ตูวาลู และเกาะต่าง ๆ ของกลุ่มเกาะบิสมาร์กและที่อื่น ๆ

นายทาส กัปตัน และลูกเรือที่เกี่ยวข้องถูกเรียกว่า "แบล็กเบิร์ดเดอร์" (blackbirder) ความต้องการแรงงานราคาถูกเหล่านี้ส่วนใหญ่แล้วมีที่มาจากชาวยุโรปที่เข้ามาตั้งถิ่นฐานในนิวเซาท์เวลส์ ควีนส์แลนด์ ซามัว นิวแคลิโดเนีย ฟีจี ตาฮีตี และฮาวาย รวมไปถึงไร่นาขนาดใหญ่ในเปรู เม็กซิโก และกัวเตมาลา การใช้แรงงานในไร่อ้อย ฝ้าย และกาแฟในดินแดนเหล่านี้เป็นกลุ่มหลักที่ต้องการแรงงานจากแบล็กเบิร์ดดิง และมีการใช้คนกลุ่มนี้เป็นแรงงานในภาคอุตสาหกรรมอื่นอีกด้วย เรือที่ปฏิบัติการแบล็กเบิร์ดดิงเริ่มตั้งแต่ช่วงคริสต์ทศวรรษ 1840 และทำเรื่อยมาจนถึงคริสต์ทศวรรษ 1930 แบล็กเบิร์ดเดอร์จากทวีปอเมริกาแสวงหาแรงงานสำหรับใช้งานในไร่นาของตนและทำเหมืองปุ๋ยขี้นกบนเกาะชินชา  ขณะที่แบล็กเบิร์ดเดอร์ชาวยุโรปในควีนส์แลนด์ ฟีจี และนิวแคลิโดเนียใช้แรงงานคนกลุ่มนี้ในการทำไร่อ้อย

ตัวอย่างของแบล็กเบิร์ดดิงนอกแปซิฟิกใต้ เช่น ช่วงแรกของอุตสาหกรรมไข่มุกในออสเตรเลียตะวันตกที่อ่าวนิกโคลและบรูมที่ชาวอะบอริจินถูกนำตัวมาจากพื้นที่โดยรอบ การปฏิบัติที่คล้ายกับแบล็กเบิร์ดดิงยังคงมีมาอยู่จนถึงปัจจุบัน ตัวอย่างหนึ่งคือการลักพาตัวและการบังคับด้วยปืนกับชาวพื้นเมืองในอเมริกากลางให้ทำงานเป็นแรงงานในไร่นาในภูมิภาคนั้น ๆ พวกเขามีคุณภาพชีวิตที่ต่ำ อยู่ในสภาพแวดล้อมที่มีการใช้ยาฆ่าแมลงอย่างหนัก และทำงานหนักโดยได้รับค่าตอบแทนเพียงเล็กน้อย

## อ้างอิง

หมวดหมู่:ลัทธิล่าอาณานิคม
หมวดหมู่:ประวัติศาสตร์ออสเตรเลีย
หมวดหมู่:ประวัติศาสตร์โอเชียเนีย
หมวดหมู่:การค้าทาส
ฝั่ม มิญ จิ๊ญ

พลตำรวจโท **ฝั่ม มิญ จิ๊ญ** (; เกิด 10 ธันวาคม พ.ศ. 2501) เป็นนายกรัฐมนตรีเวียดนามคนปัจจุบัน ดำรงตำแหน่งตั้งแต่วันที่ 5 เมษายน พ.ศ. 2564 ต่อจากเหงียน ซวน ฟุก ซึ่งไปดำรงตำแหน่งประธานาธิบดีแห่งเวียดนาม

## ประวัติ
ฝั่ม มิญ จิ๊ญ เกิดเมื่อวันที่ 10 ธันวาคม พ.ศ. 2501 ที่จังหวัดทัญฮว้า ในสมัยรัฐเวียดนามหรือเวียดนามเหนือ ในวันที่ 25 ธันวาคม พ.ศ. 2529 สำเร็จการศึกษาจากมหาวิทยาลัยวิเทศศึกษาฮานอย (ปัจจุบันคือมหาวิทยาลัยฮานอย) และมหาวิทยาลัยเทคนิควิศวกรรมโยธาแห่งบูคาเรสต์ สาธารณรัฐสังคมนิยมโรมาเนีย เขาได้รับการยอมรับให้เข้าร่วมกับพรรคคอมมิวนิสต์เวียดนาม และในวันที่ 25 ธันวาคม พ.ศ. 2530 เขาได้รับเป็นสมาชิกพรรคอย่างเป็นทางการ 

## อ้างอิง

หมวดหมู่:นายกรัฐมนตรีเวียดนาม
หมวดหมู่:บุคคลจากจังหวัดทัญฮว้า
สถิติการระบาดทั่วของโควิด-19 ในประเทศไทย

บทความนี้นำเสนอสถิติเกี่ยวกับการระบาดทั่วของโควิด-19 ในประเทศไทย

## แผนที่

## กราฟ
*ดูเพิ่มเติมที่: [[แม่แบบ:การระบาดทั่วของไวรัสโคโรนา 2019/ประเทศไทย/ข้อมูลผู้เสียชีวิต|การระบาดทั่วของไวรัสโคโรนา 2019/ประเทศไทย/ข้อมูลผู้เสียชีวิต]]*

*ดูเพิ่มเติมที่: [[แม่แบบ:การระบาดทั่วของไวรัสโคโรนา 2019/ประเทศไทย/ข้อมูลผู้ติดเชื้อ|การระบาดทั่วของไวรัสโคโรนา 2019/ประเทศไทย/ข้อมูลผู้ติดเชื้อ]]*






## อ้างอิง

หมวดหมู่:การระบาดทั่วของโควิด-19 ในประเทศไทย
ตอร์เรสบลังกัส

**ตอร์เรสบลังกัส** () เป็นอาคารคอนกรีตที่มีการใช้งานแบบผสมผสาน ตั้งอยู่ในมาดริด ประเทศสเปน ออกแบบใน พ.ศ. 2507 โดยฟรันซิสโก ฆาบิเอร์ ซาเอนซ์ เด ออยซา สถาปนิกชาวสเปน อาคารนี้เป็นสิ่งก่อสร้างชิ้นสำคัญของขบวนการสถาปัตยกรรมแบบออร์แกนิกในประเทศสเปน  ฆวน อัวร์เต (Juan Huarte) นักอุตสาหกรรมนิยม (industrialist) สร้างอาคารนี้ขึ้นโดยแรกเริ่มต้องการให้ประกอบด้วยอาคารที่อยู่อาศัยสองอาคาร

## อ้างอิง

หมวดหมู่:สิ่งก่อสร้างในมาดริด
หมวดหมู่:สถาปัตยกรรมบรูทัลลิสต์ในประเทศสเปน
โตร์เรเวลัสกา

**โตร์เรเวลัสกา** (; อาคารเวลัสกา) เป็นตึกระฟ้าที่สร้างขึ้นในทศวรรษ 1950s โดย BBPR ตั้งอยู่ในเมืองมิลาน ประเทศอิตาลี มีความสูงราว 100 เมตร และมีลักษณะแปลกตาคล้ายหัวเห๋ดที่โดดเด่นเป็นเอกลักษณ์ในบรรดาอาคารของทิวทัศน์นครที่มีโดมและอาคารทรงกล่องอื่น ๆ ลักษณะของอาคารนี้นำเอาแนวคิดของธรรมเนียมลอมบาร์ดที่ปรากฏในป้อมปราการมาประยุกต์ 

รูปร่างของอาคารนี้มักถูกตีความว่าสร้างขึ้นเลียนแบบเป็นปราสาทยุคกลาง ในปี 2011 อาคารได้รับสถานะอาคารคุ้มครอง

## ระเบียงภาพ

Paolo Monti - Servizio fotografico (Milano, 1956) - BEIC 6365505.jpg 
Paolo Monti - Servizio fotografico - BEIC 6365460.jpg
Paolo Monti - Servizio fotografico - BEIC 6338773.jpg
Paolo Monti - Servizio fotografico - BEIC 6338771.jpg
Paolo Monti - Servizio fotografico - BEIC 6338812.jpg
Paolo Monti - Servizio fotografico - BEIC 6338828.jpg
Paolo Monti - Servizio fotografico - BEIC 6338756.jpg


## ดูเพิ่ม
*รายชื่อสิ่งก่อสร้างในมิลาน

## อ้างอิง

หมวดหมู่:ตึกระฟ้าในประเทศอิตาลี
หมวดหมู่:สิ่งก่อสร้างในมิลาน
หมวดหมู่:สถาปัตยกรรมบรูทัลลิสต์ในประเทศอิตาลี
แหลมตราฟัลการ์

thumb|260px|ภาพทางอากาศของแหลมตราฟัลการ์กับพื้นที่โดยรอบ (ทิศเหนืออยู่ข้างขวา)
**แหลมตราฟัลการ์** () เป็นหัวแหลมผาชันในจังหวัดกาดิซ ประเทศสเปน เป็นบริเวณที่เกิดยุทธนาวีที่ตราฟัลการ์ใน ค.ศ. 1805 ซึ่งราชนาวีที่นำโดยพลเรือเอกโฮราชิโอ เนลสัน ชนะกองเรือผสมของประเทศสเปนกับฝรั่งเศสที่นำโดยนโปเลียน 

สิ่งก่อสร้างที่โดดเด่นที่สุดบนแหลมคือ "ประภาคารแหลมตราฟัลการ์" () เป็นหอสูง 34 เมตร (51 เมตรเหนือน้ำทะเล) ซึ่งเปิดใช้ในวันที่ 15 กรกฎาคม ค.ศ. 1862

## ศัพทมูลวิทยา
ชื่อแหลมนี้มีที่มาจากภาษาอาหรับ โดยอาจแผลงมาจากวลี *เฏาะเราะฟุลฆอร* (, "แหลมถ้ำ/แหลมกระวาน") หรือจากวลี *เฏาะเราะฟุลฆ็อรบ์* (, "แหลมตะวันตก") อย่างไรก็ตาม ในภาษาอาหรับสมัยใหม่บางครั้งถอดเสียงใหม่เป็น *อัฏเฏาะเราะฟุลอะฆ็อร* ()

## โบราณคดี
แหลมนี้เป็นที่ตั้งของประภาคารตราฟัลการ์ซึ่งยังคงเปิดดำเนินการอยู่ โดยถัดจากประภาคารคือซากหอสังเกตการณ์ตราฟัลการ์ ซึ่งสร้างตามคำบัญชาของพระเจ้าเฟลิเปที่ 2 แห่งสเปน ในคริสต์ศตวรรษที่ 16 เพื่อเตือนการมาถึงของโจรสลัดชาวเบอร์เบอร์

นอกจากนี้ บริเวณแหลมทราฟัลการ์ยังมีซากโบราณสถานของโรงผลิตเกลือของโรมัน และซากการตั้งถิ่นฐานของชาวสเปนมุสลิม

ในเดือนพฤษภาคม ค.ศ. 2021 โรงอาบน้ำโรมันอายุ 2,000 ปี ประกอบด้วย ผนัง หน้าต่าง และประตู ได้ถูกพบผุดขึ้นมาจากเนินทรายของแหลมตราฟัลการ์ 

## ดูเพิ่ม
*จัตุรัสทราฟัลการ์

## อ้างอิง

## แหล่งข้อมูลอื่น

*Libro de Faros (todos los faros de España)

ตราฟัลการ์
ตราฟัลการ์
หมวดหมู่:แหลม
หมวดหมู่:ยุทธนาวีที่ตราฟัลการ์
ชุมชนการเรียนรู้ทางวิชาชีพ

**ชุมชนการเรียนรู้ทางวิชาชีพ** () เป็นวิธีการที่ใช้ประคับประคองการเรียนรู้ร่วมกันในกลุ่มเพื่อนร่วมงานภายในสิ่งแวดล้อมการทำงานหนึ่ง คำนี้ถูกใช้เรียกแนวทางการจัดการครูเข้าสู่กลุ่มตามแบบการเรียนรู้แบบมืออาชีพจากการปฏิบัติ 

## ประวัติ
วลีนี้มีการเริ่มใช้ตั้งแต่คริสต์ทศวรรษ 1990 หลังจากที่หนังสือชื่อ *[[The Fifth Discipline]]* (1990) ของปีเตอร์ เซ็งเก ได้ทำให้แนวคิดองค์กรการเรียนรู้เป็นที่นิยมขึ้น ซึ่งสอดคล้องกับแนวคิดการสะท้อนคิดที่ได้รับการยอมรับโดย Donald Schön ในหนังสืออย่าง *The Reflective Turn: Case Studies in and on Educational Practice* (1991) ต่อมา Charles B. Myers และ Lynn K. Myers ใช้วลี *ชุมชนการเรียนรู้ทางวิชาชีพ* ในหนังสือที่ตีพิมพ์ใน ค.ศ. 1995 ชื่อ *The Professional Educator: A New Introduction to Teaching and Schools* และในปีถัดมา Charles B. Myers ได้นำเสนอเอกสารในการประชุมประจำปีของสมาคมวิจัยทางการศึกษาอเมริกาในหัวข้อ "Beyond the PDS: Schools as Professional Learning Communities" ใน ค.ศ. 1997 Shirley M. Hord ได้ออกหนังสือขาวในหัวข้อ "Professional Learning Communities: Communities of Continuous Inquiry and Improvement" ต่อมาหนึ่งปีหลังจากนั้น Richard DuFour และ Robert E. Eaker ได้ตีพิมพ์หนังสือเรื่อง *Professional Learning Communities at Work* และนับจากนั้นเป็นต้นมาเอกสารทางวิชาการที่เกี่ยวกับ PLCs ก็ได้รับการตีพิมพ์เป็นจำนวนมาก

## ลักษณะ
ลักษณะพื้นฐานของ PLCs มีอยู่จำนวนมาก ซึ่งรวมถึงการทำงานร่วมกันของทีมที่ภาวะผู้นำและความรับผิดชอบต่อการเรียนรู้ของนักเรียนได้รับการแบ่งปัน, การให้ความสนใจกับการสะท้อนตนเอง การสืบสวน และการสนทนาในหมู่นักการศึกษา, การเน้นการพัฒนาการเรียนรู้ของนักเรียน, การแบ่งปันค่านิยมและบรรทัดฐาน และการพัฒนาแนวการปฏิบัติร่วมกันและข้อเสนอแนะ

รายงานเมื่อ ค.ศ. 2005 โดยกระทรวงศึกษาธิการของรัฐออนแทรีโอชื่อ *Education for All* ได้ชี้คุณลักษณะของ PLCs ไว้ดังนี้

* การแบ่งปันค่านิยมและวิสัยทัศน์ที่นำไปสู่ข้อผูกมัดร่วมกันของบุคลากรโรงเรียนที่จะแสดงออกในการปฏิบัติประจำวัน
* แสวงหาแนวทางแก้ไขเปิดกว้างต่อแนวคิดใหม่ 
* ทำงานร่วมกันเป็นทีมเพื่อบรรลุเป้าหมายร่วมกัน
* ส่งเสริมการทดสอบหรือพิสูจน์สมมติฐานที่มีการวางแผนการทดสอบอย่างมีระบในฐานะโอกาสในการเรียนรู้
* การตั้งคำถามเกี่ยวกับสภาพที่เป็นอยู่ ซึ่งนำไปสู่การแสวงหาการปรับปรุงและการเรียนรู้อย่างมืออาชีพอย่างต่อเนื่อง
* การปรับปรุงอย่างต่อเนื่องโดยพิจารณาจากการประเมินผลลัพธ์มากกว่าเจตนาที่แสดงออกมา
* การสะท้อนกลับเพื่อศึกษาการดำเนินงานและผลกระทบ

## อ้างอิง

## แหล่งข้อมูลอื่น
* 
* 

หมวดหมู่:ปรัชญาการศึกษา
หมวดหมู่:ศึกษาศาสตร์
สถานีรถไฟใต้ดินรวดฮูเซท

**สถานีรถไฟใต้ดินรวดฮูเซท** () เป็นสถานีรถไฟใต้ดินสต็อกโฮล์มในย่านคึงชอลแมนในสต็อกโฮล์มตอนกลาง  สถานีเป็นส่วนหนึ่งของสายสีน้ำเงิน ตั้งอยู่ระหว่างสถานีที-แซนทราแลน และ ฟริดแฮมสพลาน เปิดให้บริการในัวนที่ 31 สิงหาคม 1975 เป็นส่วนแรกของสายสีน้ำเงินระหว่างที-แซนทราแลน กับ ยึลสตา

เช่นเดียวกันกับสถานีอื่น ๆ บางสถานีของรถไฟใต้ดินสต็อกโฮล์ม สถานีนี้ออกแบบโดยใช้สถาปัตยกรรมออร์แกนิก ที่ซึ่งทิ้งชั้นหินเปลือยไว้และไม่แกะสลักเพิ่มเติม

ชื่อสถานีตั้งตาม *[[Stockholm Court House|รวดฮูเซท]]* (ศาล) ซึ่งตั้งอยู่เหนือสถานีพอดี

## ระเบียงภาพ

ไฟล์:Spärr i Rådhuset bild 1.jpg
ไฟล์:Rådhuset underground metro station Stockholm 2016 01b.jpg
ไฟล์:Rådhuset underground metro station Stockholm 2016 02.jpg


## อ้างอิง

## แหล่งข้อมูลอื่น
*
*Images of Rådhuset

หมวดหมู่:รถไฟใต้ดินสต็อกโฮล์ม
หมวดหมู่:สถานีรถไฟใต้ดินสต็อกโฮล์ม
มนูญ สิวาภิรมย์รัตน์

**มนูญ สิวาภิรมย์รัตน์** (เกิด 31 พฤษภาคม พ.ศ. 2508) เป็นวิศวกรและนักการเมืองชาวไทย อดีตหัวหน้าพรรคเศรษฐกิจใหม่ อดีตสมาชิกสภาผู้แทนราษฎร แบบบัญชีรายชื่อ

## ประวัติ
มนูญ เกิดเมื่อวันที่ 31 พฤษภาคม พ.ศ. 2508 เป็นพี่ชายของสุทัศน์ สิวาภิรมย์รัตน์ ซึ่งเคยถูกสมาชิกพรรค ร้องกกต. ขอให้ยุบพรรค ด้วยข้อกล่าวหาที่ว่าเป็นนายทุนพรรค เป็นคนนอก ที่เข้ามาครอบงำพรรค สำเร็จการศึกษาระดับมัธยมศึกษาจากโรงเรียนสวนกุหลาบวิทยาลัย ระดับปริญญาตรีวิศวกรรมศาสตรบัณฑิต (วิศวกรรมไฟฟ้า) จากจุฬาลงกรณ์มหาวิทยาลัย ระดับปริญญาโท Master of Science (Engineering Management) และระดับปริญญาเอก  Doctor of Philosophy (Engineering Management) จาก UNIVERSITY OF MISSOURI-ROLLA ประเทศสหรัฐอเมริกา

หลังจบการศึกษาปริญญาเอก เข้าได้เข้าทำงานที่บริษัท Siemens ใน St. Louis และบริษัท Maritz Inc. เมือง Fenton, Missouri USA เป็นเวลาหลายปีก่อนจะเดินทางกลับประเทศไทย

## การทำงาน
มนูญ เป็นวิศวกรไฟฟ้า เป็นที่ปรึกษาบริษัทเอกชนทั้งในประเทศสหรัฐอเมริกาและประเทศไทย ต่อมาเข้าสู่งานการเมืองโดยการเข้าร่วมงานกับมิ่งขวัญ แสงสุวรรณ์ พรรคเศรษฐกิจใหม่ และลงสมัครรับเลือกตั้งใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ ลำดับที่ 5 และได้รับเลือกตั้งเป็นสมัยแรก 

เขาได้รับเลือกเป็นประธานคณะกรรมาธิการความมั่นคงแห่งรัฐ กิจการชายแดนไทย ยุทธศาสตร์ชาติและการปฏิรูปประเทศ สภาผู้แทนราษฎร

ต่อมมปี พ.ศ. 2562 มิ่งขวัญ ประกาศขอลาออกจากตำแหน่งหัวหน้าพรรคเศรษฐกิจใหม่ สืบเนื่องมาจากมิ่งขวัญและลูกพรรคมีอุดมการณ์ทางการเมืองที่แตกต่างกัน เขาจึงได้รับเลือกเป็นหัวหน้าพรรคคนใหม่ แต่ก็ดำรงตำแหน่งได้ไม่นาน กกต. ก็มีคำสั่งให้การประชุมเลือกหัวหน้าพรรคดังกล่าวเป็นโมฆะ และเขาจึงได้รับเลือกเป็นหัวหน้าพรรคคนใหม่อีกครั้งเมื่อวันที่ 25 ธันวาคม พ.ศ. 2564

เขายังได้เป็นประธานคณะกรรมาธิการความมั่นคงแห่งรัฐ กิจการชายแดนไทย ยุทธศาสตร์ชาติและการปฏิรูปประเทศ สภาผู้แทนราษฎรไทย ชุดที่ 25

### สมาชิกสภาผู้แทนราษฎร
มนูญ สิวาภิรมย์รัตน์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคเศรษฐกิจใหม่

## เครื่องราชอิสริยาภรณ์

## อ้างอิง

หมวดหมู่:วิศวกรชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคเศรษฐกิจใหม่
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:หัวหน้าพรรคการเมืองในประเทศไทย
นายกรัฐมนตรีตองงา

**นายกรัฐมนตรีตองงา** () หรือเรียกอย่างเป็นทางการว่า **นายกรัฐมนตรีแห่งราชอาณาจักรตองงา** เป็นหัวหน้ารัฐบาลของประเทศตองงา โดมีพระมหากษัตริย์นามสมเด็จพระราชาธิบดีตูโปอูที่ 6 อดีตนายกรัฐมนตรี ทรงเป็นพระประมุข นายกรัฐมนตรีคนปัจจุบันคือฟาตาเฟฮี ฟากาฟานูอา ผู้ดำรงตำแหน่งนี้ตั้งแต่วันที่ 18 ธันวาคม ค.ศ. 2025 ฟากาฟานูอาได้รับเลือกจากสภานิติบัญญัติหลังการเลือกตั้งทั่วไปใน ค.ศ. 2025

สำหรับชื่อเรียกตำแหน่งในภาษาอังกฤษนั้น แต่เดิมเรียกว่า พรีเมียร์ ซึ่งใช้มาตั้งแต่ปี 1876 จนถึงปี 1970 หลังจากนั้นเป็นต้นมาได้ใช้คำว่า นายกรัฐมนตรี เป็นชื่อเรียกตำแหน่งในปัจจุบัน

ตำแหน่งนี้สถาปนาขึ้นตามรัฐธรรมนูญ ค.ศ. 1875 ซึ่งมาตรา 51 กำหนดให้นายกรัฐมนตรีและรัฐมนตรีคนอื่น ๆ จะได้รับการแต่งตั้งและถอดถอนโดยพระมหากษัตริย์ตองงา

นายกรัฐมนตรีมีรองนายกรัฐมนตรีเป็นผู้ช่วย

## การทำให้เป็นประชาธิปไตยในคริสต์ทศวรรษ 2000
ในช่วงคริสต์ทศวรรษ 2000 ประเทศประสบกับการทำให้เป็นประชาธิปไตยที่เพิ่มขึ้น ในเดือนมีนาคม ค.ศ. 2006 สมเด็จพระราชาธิบดีเตาฟาอาเฮา ตูโปอูที่ 4 แห่งตองงาทรงแต่งตั้งเฟเลติ เซเวเล สมาชิกสายกลางของขบวนการสิทธิมนุษยชนและประชาธิปไตย เป็นนายกรัฐมนตรี เซเวเลเป็นสามัญชนคนแรกที่ดำรงตำแหน่งนี้ นับตั้งแต่เชอร์ลีย์ วัลเดมาร์ เบเกอร์ใน ค.ศ. 1881 นายกรัฐมนตรีทุกคนนับตั้งแต่เบเกอร์ล้วนเป็นสมาชิกชนชั้นสูง หรือแม้แต่ราชวงศ์

ในเดือนกรกฎาคม ค.ศ. 2008 สมเด็จพระราชาธิบดีจอร์จ ตูโปอูที่ 5 ทรงประกาศการปฏิรูปประชาธิปไตยที่สำคัญยิ่งขึ้น พระองค์จะทรงสละอำนาจบริหารฝ่ายบริหาร และนับจากนี้ไปจะปฏิบัติตามธรรมเนียมของระบอบกษัตริย์ เช่น สหราชอาณาจักร โดยใช้อำนาจพิเศษเฉพาะเมื่อได้รับคำแนะนำจากนายกรัฐมนตรีเท่านั้น นอกจากนี้ พระองค์จะไม่ทรงแต่งตั้งนายกรัฐมนตรีตามพระประสงค์อีกต่อไป แต่จะทรงแต่งตั้งสมาชิกสภานิติบัญญัติที่ได้รับการเลือกตั้งจากสภานิติบัญญัติแทน

## รายชื่อ

## หมายเหตุ

## ดูเพิ่ม
* รายพระนามพระมหากษัตริย์ตองงา

## อ้างอิง

## แหล่งข้อมูลอื่น
* 
* Prime Minister of Tonga at World Statesman Encyclopedia

ตองงา
หมวดหมู่:นายกรัฐมนตรีตองงา
หมวดหมู่:รายชื่อเกี่ยวกับประเทศตองงา
เหตุฆาตกรรมดอนเท ไรท์

เมื่อวันที่ 11 เมษายน 2021 **ดอนเท เดเมเชรียส ไรท์** () ชายวัย 20 ปีชาวแอฟริกัน-อเมริกัน ถูกยิงเสียชีวิตโดยเจ้าหน้าที่ตำรวจ คิม พอทเทอร์ (Kim Potter) ขณะเรียกให้จอดรถเพื่อตรวจสอบที่เมืองบรุคลินเซนเทอร์ รัฐมินนิซอทา หลังถูกยิง ไรท์พยายามหลบหนีแต่กลับกลายเป็นเขาเร่งรถยนต์เข้าชนกับแผงกั้นซีเมนต์และเสียชีวิตคาที่เกิดเหตุ

ในวันถัดมา สำนักงานตำรวจได้แถลงการณ์ต่อกรณีนี้ระบุว่าตำรวจสตรี พอทเทอร์ ตั้งใจที่จะใช้ที่ช็อตไฟฟ้าแต่กลับหยิบเป็นปืนของเธอขึ้นมาและยิงเข้าที่อกของไรท์แทน สองวันหลังเหตุยิง พอทเทอร์ และหัวหน้าตำรวจบรุคลินเซนเทอร์ ทิม แกนเนิน (Tim Gannon) ลาออกจากการเป็นตำรวจ และพอทเทอร์ได้หลบหนีออกจากที่อยู่ของเธอหลังที่อยู่บ้านเธอถูกปล่อยในสื่อโซเชียล

เหตุยิงนี้ก่อให้เกิดการประท้วงรุนแรงในบรุคลินเซนเทอร์ และจุดประกายการเดินขบวนประท้วงต่อต้านความรุนแรงโดยตำรวจในเขตนครมินนิแอพอลิส-เซนต์พอล ขึ้นใหม่ จนนำไปสู่การประกาศเคอร์ฟีวในพื้นที่และในภูมิภาคในที่สุด และต่อมาการประท้วงกระจายไปทั่วประเทศ

## อ้างอิง

## แหล่งข้อมูลอื่น

หมวดหมู่:แบล็กไลฟส์แมตเทอร์
หมวดหมู่:สหรัฐในปี พ.ศ. 2564
หมวดหมู่:ฆาตกรรมในปี พ.ศ. 2564
หมวดหมู่:เสียชีวิตในปี พ.ศ. 2564
ไจตันยะ มหาประภู

**ไจตันยะมหาปรภู** หรือ **ศรีเจตันยะ มหาประภุ** (Shri Chaitanya Mahaprabhu;      มหาประภุ;  หรือ "ท่านผู้ยิ่งใหญ่") เป็นสันตะชาวอินเดียในยุคคริสต์ศตวรรษที่ 15 และผู้ก่อตั้ง *[[Achintya Bheda Abheda|อจินตย เภท อเภท]]* สาวกของท่านเชื่อว่าท่านเป็นอวตารของพระกฤษณะ ลักษณะการบูชาของเจตนยะ มหาประภุมีอิทธิพลอย่างมากต่อลัทธิไวษณพในภูมิภาคเบงกอล นอกจากนี้ท่านยังเป็นผู้ริเริ่มหลักปรัชญาเวทันตะกลุ่มอจินตย เภท อเภท และลัทธิโคทิยไวษณพ ( พรหมโสมปรัทย์) ท่านเป็นผู้สาธกภักติโยคะ และเป็นผู้สร้างความนิยมให้กับเหรกฤษณะมนตระ รวมถึงประพันธ์ *[[Shikshashtakam|ศิกษาศตกัม]]* (บทสวดบูชาแปดประการ)

## อ้างอิง

## แหล่งข้อมูลอื่น

* 
* 
* 
* Gaudiya Vaishnavism – The Tradition of Chaitanya
* Caitanya Upanisad
* Caitanya Bhagavata Biography
* Gaudiya Vaishnavism – The Tradition of Chaitanya
* 
* Scriptural Statements/Predictions regarding Caitanya Mahaprabhu's birth
* Lord Gouranga and His Message of Devotion (theosophical.ca)
* YogPeeth, Mayapur, Navadvipa – The birthplace of Sri Caitanya Mahaprabhu
* 
* Who is Lord Chaitanya?
* Scriptural References To Sri Chaitanya Mahaprabhu being Avataar of Sri Krishna

หมวดหมู่:ขบวนการภักติ
หมวดหมู่:ชาวอินเดียที่นับถือศาสนาฮินดู
หมวดหมู่:ชาวเบงกอล
หมวดหมู่:นักบวชศาสนาฮินดู
หมวดหมู่:นักปรัชญาฮินดู
หมวดหมู่:บุคคลในศาสนาฮินดู
ฆัณฏา

[thumb|ฆัณฏาขนาดใหญ่และเล็กที่[Changu Narayan Temple|จังฆูนารายัณมนเทียร ประเทศเนปาล]]
**ฆัณฏา** (สันสกฤต: घण्टा, IAST: ghaṇṭā; ทิเบต: ดริลบู) เป็นคำในภาษาสันสกฤตใช้เรียกระฆังหรือกระดิ่งที่ใช้ในศาสนพิธีของศาสนาฮินดู การสั่นกระดิ่งนี้จะสร้างเสียงที่เชื่อถือกันว่าเป็นเสียงอันเป็นมงคล มนเทียรต่าง ๆ โดยทั่วไปมีกระดิ่งโลหะหนึ่งใบติดตั้งอยู่ที่ทางเข้าให้ผู้เข้าร่วมการบูชาสั่นกระดิ่งก่อนเริ่มพิธีทรรศนะ นอกจากนี้กระดิ่งจากสั่นโดยนักบวชระหว่างพิธีบูชา หรือ ยัญ – ระหว่างอารตี, ธูปะ ต่อหน้าองค์เทพ, ขณะชำระล้าง, ถวายเครื่องไนเวทย์ หรือ ปุษปาต่อองค์เทพ มีระฆังและกระกิ่งบางแบบที่ผลิตออกมาเพื่อสร้างเสียงโอมกังวาลยาวนานโดยเฉพาะ
## ระเบียงภาพ

ไฟล์:A_temple_bell.JPG|ฆัณฏาในทมิฬนาฑู
ไฟล์:Ghanta2.jpg|*นนทิฆัณฏา* หรือฆัณฏาที่มีปลายเป็นโคนนทิ
ไฟล์:Vajra ghanta from Srivijaya era, Bangkok National Museum.jpg|*วัชรฆัณฏา* หรือฆัณฏาที่มีด้ามจับเป็นวัชระ
ไฟล์:Bhuvanesvar1013.jpg|ศิขระของมณฑปหนึ่งในรัฐโอริศาเป็นทรงฆัณฏา


## ดูเพิ่ม
* เทวีจันทรฆัณฏา

## อ้างอิง

หมวดหมู่:ระฆัง
หมวดหมู่:เครื่องใช้ในพิธีกรรมฮินดู
จ้าว เยฺว่

**จ้าว เยฺว่** (; เกิด 29 เมษายน ค.ศ. 1995) หรือ **อากิระ** () เป็นนักร้อง นักเต้น นักแสดงชาวจีน เข้าสู่วงการในปี 2013 เดบิวต์เป็นสมาชิกวงเอสเอ็นเอชโฟร์ตีเอต ทีม NII เกิร์ลกรุปประเทศจีน ในปี 2016 เธอได้ยูนิตวง 7Senses เพื่อไปโปรโมตที่ประเทศเกาหลีใต้ ในปี 2020 เธอได้เข้าร่วมแข่งขันในรายการ *[[พรอดิวซ์แคมป์ 2020]]* ชนะได้อันดับที่ 2 ได้เดบิวต์เป็นสมาชิกวง บงบงเกิลส์ 303 เกิร์ลกรุปประเทศจีน ภายใต้สัญญาวง 2 ปี ปัจจุบันเธอยังเป็นสมาชิกวงเอสเอ็นเอชโฟร์ตีเอต

## ผลงานการแสดง

### ซีรีส์

### ภาพยนตร์

## ผลงานเพลง
#### เพลงประกอบ

### ในฐานะสมาชิกวง BonBon Girls 303
ในฐานะสมาชิกวง BonBon Girls 303 (硬糖少女303 อิ้งถังเสี่ยวหนี่ว์ ซานหลิงซาน)

#### อัลบั้ม

#### ซิงเกิ้ลพิเศษ

### ในฐานะสมาชิกวง SNH48
ในฐานะสมาชิกวง SNH48 

### ในฐานะสมาชิกยูนิตวง 7Senses
ในฐานะสมาชิกยูนิตวง 7Senses

## อ้างอิง

หมวดหมู่:นักร้องหญิงชาวจีน
หมวดหมู่:นักแสดงหญิงชาวจีน
หมวดหมู่:บุคคลจากอู่ฮั่น
เนินเขา 400 แบร์กสไตน์

[thumb|Today's view of the top of Hill 400 with bunker and [Krawutschke Tower]]
thumb|Concrete blocks in the wood just below the top of Hill 400

**เนินเขา 400** () เป็นรหัสนามที่ถูกตั้งขึ้นโดยกองทัพฝ่ายสัมพันธมิตรในช่วงสงครามโลกครั้งที่สองแก่เนินเขาสูงประมาณ 400.8 เมตร (1,315 ฟุต) ที่ตั้งอยู่ระยะทาง 1 กิโลเมตร (0.62 ไมล์) ทางตะวันออกของส่วนกลางของแบร์กสไตน์ หมู่บ้านในภูมิภาคไอเฟอ ของประเทศเยอรมนี

เนินเขาแห่งนี้ ซึ่งในสมัยกลาง เป็นที่ตั้งของปราสาทเบเรนสไตน์ เช่นเดียวกับเป็นส่วนหนึ่งของแนวซีคฟรีท จากสงครามโลกครั้งที่สอง ปัจจุบัน ได้มีหอสังเกตการณ์ตั้งอยู่บนยอดเนินเขา

ภายหลังจากปราสาทเบเรนสไตน์ได้ถูกทำลายไปในราวปี ค.ศ. 1200 วัสดุชิ้นส่วนได้ถูกนำไปสร้างปราสาทไนเดกเก็น(Nideggen) และหอคอยของโบสถ์ในแบร์กสไตน์

ปัจจุบัน เนินเขาแห่งนี้ส่วนใหญ่จะถูกชาวบ้านเรียกขานกันว่า *Burgberg ()* ภูเขาลูกขนาดเล็กแห่งนี้จะให้มุมมองชมวิวของบริเวณป่าเฮือร์ทเกิน () ทั้งหมด และมีความสำคัญทางยุทธศาสตร์ที่เป็นจุดชมวิวและสถานีปืนใหญ่ของเยอรมันในช่วงยุทธการที่ป่าเฮือร์ทเกิน ในปี ค.ศ. 1944

## พื้นที่ตั้ง
ป่าเฮือร์ทเกินเต็มไปด้วยป่าไม้บนที่ราบสูงและหุบเขาลึกที่เต็มไปด้วยป่าทึบระหว่างแนวสันเขาที่ไม่มีต้นไม้ เนินเขา 400 ครองพื้นที่และอยู่ที่ปลายสุดของสันเขา  Brandenberg–Bergstein ถัดจากหุบเขาเรือร์ (Rur)

## ประวัติศาสตร์
เมื่อวันพฤหัสบดี ที่ 7 ธันวาคม ค.ศ. 1944 เดอะนิวยอร์กไทมส์ได้เขียนรายงานว่า กองพันเรนเจอร์ที่ 2 ได้เข้ายึดครองแบร์กสไตน์ และ castle hill ตามมาด้วยรายงานของวันที่ 11 ธันวาคม ไทมส์ได้รายงานว่า "ฝ่ายข้าศึกได้พยายามที่จะเข้ายึดเนินเขา 400 ทางตะวันออกของแบร์กสไตน์กลับคืนมา"

## อ้างอิง

หมวดหมู่:แนวรบด้านตะวันตก (สงครามโลกครั้งที่สอง)
หมวดหมู่:การรุกของฝ่ายสัมพันธมิตรจากปารีสถึงแม่น้ำไรน์
สีเหลือบ

[thumb|เหลือบบนผิว[ฟองสบู่]]

**เหลือบ** () คือ ปรากฏการณ์ที่พื้นผิวที่แน่นอน ค่อย ๆ เปลี่ยนสี เมื่อมุมมองของสายตาหรือมุมของการส่องสว่างเปลี่ยนไป ตัวอย่างของสีเหลือบ ได้แก่ ฟองสบู่ ขนนก ปีกผีเสื้อ และเปลือกหอยมุกด้านใน ตลอดจนแร่ธาตุบางชนิด มักถูกสร้างขึ้นโดยการกำเนิดสีเชิงโครงสร้าง (โครงสร้างระดับจุลภาคที่สอดแทรกด้วยแสง) **สีเหลือบมุก** (pearlescence) เป็นปรากฏการณ์ที่เกี่ยวข้องกับสีรุ้ง ซึ่งแสงสะท้อนโดยรวมบางส่วนหรือทั้งหมดเป็นสีขาว

## ศัพทมูลวิทยา
คำว่า "iridescence" มีรากศัพท์มาจากภาษากรีกคำว่า *ἶριςîris* (ใช้ทั่วไปในรูป *ἴριδος* และ *íridos*) แปลว่า *รุ้งกินน้ำ* รวมกับคำต่อท้ายภาษาละติน -escent หมายถึง *มีแนวโน้มไปสู่* คำว่า *iris* (ไอริส) ได้มาจากเทพีอีริสแห่งเทพนิยายกรีก ซึ่งเป็นตัวตนของสายรุ้งและทำหน้าที่เป็นผู้ส่งสารของเทพเจ้า 

ส่วนคำว่า "Goniochromism" มาจากคำภาษากรีก *gonia* แปลว่า "มุม" และ *chroma* แปลว่า "สี"

ในภาษาไทย "เหลือบ" เป็นคำวิเศษณ์ หมายถึง สีเลื่อมพรายคล้ายแมลงเหลือบ

## สีเหลือบมุก
[thumb|ใบสีเหลือบของ [เบ็กโกเนีย]]
สีเหลือบมุก (pearlescence) เป็นเอฟเฟกต์ที่เกี่ยวข้องกับสีรุ้ง จากปัจจัยที่คล้ายคลึงกัน คือ มีโครงสร้างระดับจุลภาคบนพื้นผิวที่ทำให้แสงสะท้อนกลับ แต่ในกรณีของ Pearlescence แสงบางส่วนหรือทั้งหมดเป็นสีขาว เม็ดสีและสีเทียมที่แสดงเอฟเฟกต์สีรุ้งมักถูกเรียกว่าเป็น สีเหลือบมุก (pearlescence) เช่น เมื่อใช้สำหรับพ่นสีรถยนต์

## ตัวอย่าง
### สื่งมีชีวิต

#### แมลงและหอย

ไฟล์:Female Golden Stag Beetle.jpg|บนเปลือกและปีกของด้วงสีทอง
ไฟล์:Morpho didius Male Dos MHNT.jpg|สีเหลือบจากโครงสร้างระดับจุลภาคของปีก ของผีเสื้อ *Morpho didius*
ไฟล์:Haliotis iris LC0283.jpg|ผิวด้านในของเปลือกหอยมุก *Haliotis iris*
ไฟล์:Tachinidae.jpg|สีเหลือบจากโครงสร้างระดับจุลภาคของปีก ของแมลงวัน Tachinid


#### สัตว์มีแกนสันหลัง

ไฟล์:Peacock 2.jpg|สีเหลือบรุ้งทั้งบนตัวและแพนขนหางของนกยูง
ไฟล์:Iridescent Shark Catfish.jpg|บนผิวปลาดุก
ไฟล์:Rainbow boa peruvian.jpg|งูเหลือมสีรุ้ง
ไฟล์:Nicobar Pigeon 820.jpg|ขนของนกชาปีไหน (*Nicobar pigeon*) 


#### พืช
พืชหลายกลุ่มได้พัฒนาความเรืองแสง เพื่อเป็นการปรับตัวให้รับแสงมากขึ้นในสภาพแวดล้อมที่มืดสลัว เช่น ระดับล่างของป่าเขตร้อน ใบของเบ็กโกเนียหางนกยูง (*Begonia pavonina*) จากเอเชียตะวันออกเฉียงใต้ ซึ่งเป็นสีฟ้าเหลือบจากโครงสร้างการสังเคราะห์แสงบาง ๆ ของใบไม้ เรียกว่า "อิริโดพลาสต์" ซึ่งดูดซับและหักเหแสงได้เหมือนกับคราบน้ำมันที่ลอยอยู่บนผิวน้ำ

#### เนื้อ

ไฟล์:Meat Iridiscence.png|การเหลือบสีรุ้งบนเนื้อสัตว์ เกิดจากการเลี้ยวเบนของแสงบนเซลล์กล้ามเนื้อ 


### แร่ธาตุและสารประกอบ

ไฟล์:Wismut Kristall und 1cm3 Wuerfel.jpg|ผลึกบิสมัทที่มีชั้นบิสมัทออกไซด์สีรุ้งบาง ๆ เรียงไปกับลูกบาศก์บิสมัทสีเงิน
ไฟล์:Goethite-171990.jpg|Goethite ซึ่งเป็นเหล็ก (III) ออกไซด์ - ไฮดรอกไซด์จาก Polk County รัฐอาร์คันซอ
ไฟล์:Ladrador iridescence.jpg|แร่ลาบราดอไรต์ที่ขัดเงา
ไฟล์:Engine oil rainbow p1120058.jpg|น้ำมันเครื่องที่หกบนพื้นผิว
ไฟล์:Irid clouds1.jpg|เมฆสีรุ้ง 


### สิ่งประดิษฐ์

ไฟล์:Pearlescent Toyota Supra - 002.jpg|สีเหลือบ (pearlescent) บนรถโตโยต้า ซูปรา (Toyota Supra)
ไฟล์:CD-ROM.png|พื้นผิวของคอมแพคดิสก์ บนด้านบันทึกข้อมูล
ไฟล์:Glitter nail polish (purple).jpg|ยาทาเล็บที่มีผงสะท้อนแสง (กากเพชร) สีเหลือบรุ้ง
ไฟล์:Samsung Galaxy A50 back 2.jpg|สมาร์ทโฟนที่มีฝาด้านหลังสีเหลือบ


## อ้างอิง

สีเหลือบ
คณะสามผู้นำที่หนึ่ง

[thumb|500px|จากซ้ายไปขวา: [จูเลียส ซีซาร์|ซีซาร์, กรัสซุส และปอมปีย์]]

**คณะสามผู้นำที่หนึ่ง** (, 60–53 ปีก่อนคริสตกาล) เป็นพันธมิตรอย่างไม่เป็นทางการระหว่างนักการเมืองผู้ทรงอิทธิพลช่วงปลายสาธารณรัฐโรมันสามคน ได้แก่ จูเลียส ซีซาร์, ปอมปีย์ และมาร์กุส ลิกินิอุส กรัสซุส

รัฐธรรมนูญแห่งสาธารณรัฐโรมันเป็นชุดหลักการตรวจสอบและถ่วงดุลอันซับซ้อนที่ออกแบบเพื่อป้องกันบุคคลหนึ่งมีอำนาจเหนือบุคคลอื่นและตั้งตนเป็นกษัตริย์ ซีซาร์ ปอมปีย์และกรัสซุสร่วมมือกันอย่างลับ ๆ เพื่อหลบเลี่ยงข้อจำกัดตามรัฐธรรมนูญโดยสัญญาว่าจะใช้อิทธิพลของตนเกื้อหนุนกันและกัน เอเดรียน โกลส์เวอร์ธี นักประวัติศาสตร์ชาวบริติชกล่าวว่าพันธมิตรนี้ "โดยเนื้อแท้ไม่ใช่การรวมกลุ่มบุคคลที่มีอุดมการณ์ทางการเมืองและความทะเยอทะยานเดียวกัน" หากแต่ "ล้วนแสวงประโยชน์ส่วนตน" ซีซาร์ผู้เป็นหลานของกาอิอุส มาริอุส ผู้เคยดำรงตำแหน่งกงสุลเจ็ดสมัยเป็นผู้ที่มีสายสัมพันธ์อันดีกับปอปปูเลรีส กลุ่มแยกการเมืองที่ผลักดันการปฏิรูปสังคม นอกจากนี้เขายังดำรงตำแหน่งปอนติเฟ็กมักซิมุส ประมุขนักบวชโรมันอันเป็นตำแหน่งทรงอำนาจทางการเมือง ด้านปอมปีย์เป็นแม่ทัพผู้กำชัยในสงครามเซอร์ทอเรียน (80–72 ปีก่อนคริสตกาล), สงครามมิทริเดทีสครั้งที่สาม (73–63 ปีก่อนคริสตกาล) และการปราบโจรสลัดซิลีเชีย (66 ปีก่อนคริสตกาล) ขณะที่กรัสซุสรบชนะสปาร์ตากุสในสงครามทาสครั้งที่สาม (73–71 ปีก่อนคริสตกาล) ทั้งยังเป็นผู้มั่งคั่งจากการเก็งกำไรอสังหาริมทรัพย์ และมีเครือข่ายอุปถัมภ์ที่กว้างขวางเหมือนปอมปีย์ พันธมิตรนี้แน่นแฟ้นขึ้นเมื่อปอมปีย์แต่งงานกับยูลิอา บุตรสาวของซีซาร์ใน 59 ปีก่อนคริสตกาล

ด้วยความช่วยเหลือจากพันธมิตร ซีซาร์ได้รับอำนาจบัญชาการพิเศษเหนือกอลและอิลิเรียเป็นเวลา 5 ปี เพื่อให้เขาสามารถริเริ่มสงครามกอล ต่อมาใน 56 ปีก่อนคริสตกาลที่การประชุมลุกกา ซีซาร์, ปอมปีย์ และกรัสซุสตัดสินใจดำเนินพันธมิตรนี้ต่อโดยตกลงแบ่งดินแดนกัน ผลคือซีซาร์ดูแลกอลต่อไปอีก 5 ปี ด้านปอมปีย์ครองฮิสเปเนีย ส่วนกรัสซุสได้รับซีเรีย ซึ่งเขาใช้ทำศึกกับจักรวรรดิพาร์เธียเพื่อให้ตนเองทัดเทียมกับชัยของซีซาร์ที่กอล อย่างไรก็ตามกรัสซุสเสียชีวิตในยุทธการที่กาเรห์ใน 53 ปีก่อนคริสตกาล

การเสียชีวิตของกรัสซุสยุติคณะสามผู้นำและทำให้ซีซาร์กับปอมปีย์เผชิญหน้ากัน ก่อนหน้านี้ความสัมพันธ์ของทั้งคู่ตกต่ำอยู่แล้วหลังยูลิอาเสียชีวิตใน 54 ปีก่อนคริสตกาล ปอมปีย์นั้นเข้ากับออปติเมตส์ กลุ่มแยกสายอนุรักษนิยมที่เป็นปฏิปักษ์กับปอปปูเลรีสที่ถือฝ่ายซีซาร์ หลังเสร็จสิ้นการพิชิตกอลใน 49 ปีก่อนคริสตกาล ซีซาร์ปฏิเสธคำสั่งยุบกองทัพและนำกำลังข้ามแม่น้ำรูบิคอนที่เป็นพรมแดนระหว่างอิตาลีกับซิสอัลไพน์กอล ซึ่งการกระทำดังกล่าวถือเป็นการกบฏและการประกาศสงคราม นำไปสู่สงครามกลางเมืองซีซาร์ ท้ายที่สุดซีซาร์เอาชนะปอมปีย์ในยุทธการที่ฟาร์ซาลุสเมื่อ 48 ปีก่อนคริสตกาล ปอมปีย์พยายามหลบหนีไปอียิปต์แต่ภายหลังถูกสังหาร หลังจากนั้นซีซาร์ปกครองโรมกระทั่งถูกลอบสังหารใน 44 ปีก่อนคริสตกาล หนึ่งปีต่อมาอ็อกตาเวียน (ต่อมาเป็นจักรพรรดิเอากุสตุส) ร่วมมือกับมาร์กุส อันโตนิอุส และมาร์กุส ไอมิลิอุส แลปิดุสจัดตั้งคณะสามผู้นำที่สอง

## อ้างอิง

หมวดหมู่:สาธารณรัฐโรมัน
หมวดหมู่:ทศวรรษ 50 ก่อนคริสตกาล
สมศักดิ์ พันธ์เกษม

**สมศักดิ์ พันธ์เกษม** (เกิด 31 ธันวาคม พ.ศ. 2501) อดีตประธานคณะกรรมาธิการการเงิน การคลัง การธนาคาร สถาบันการเงินและตลาดการเงินในสภาผู้แทนราษฎรไทย ชุดที่ 25 และอดีตสมาชิกสภาผู้แทนราษฎรจังหวัดนครราชสีมา

## ประวัติ
สมศักดิ์ พันธ์เกษม หรือ เสี่ยเบี้ยว เกิดเมื่อวันที่ 31 ธันวาคม พ.ศ. 2501 สำเร็จการศึกษาจากโรงเรียนอัสสัมชัญนครราชสีมา จบชั้นมัธยมปลายที่โรงเรียนเซ็นต์คาเบรียล ระดับปริญญาตรี วิทยาศาสตรบัณฑิต สาขาวิชาเกษตรศาสตร์ จากคณะเกษตร มหาวิทยาลัยเกษตรศาสตร์

## การทำงาน
สมศักดิ์ พันธ์เกษม เป็นนักการเมืองชาวนครราชสีมา เข้าสู่งานการเมืองครั้งแรกในการเลือกตั้ง พ.ศ. 2538 ในการลงสมัครรับเลือกตั้ง ส.ส.สังกัดพรรคชาติพัฒนา และได้รับเลือกตั้งเป็น ส.ส.สมัยแรก

ต่อมาได้รับเลือกตั้งต่อเนื่องในการเลือกตั้ง พ.ศ. 2539 และ พ.ศ. 2544 ในสังกัดพรรคชาติพัฒนาเช่นเดิม จนกระทั่งมีการยุบพรรคไปรวมกับพรรคไทยรักไทย. ในการเลือกตั้ง พ.ศ. 2548 เขาจึงลงสมัครและได้รับเลือกตั้งเป็น ส.ส.สมัยที่ 4 ในนามพรรคไทยรักไทย

สมศักดิ์ ว่างเว้นจากงานการเมือง โดยในปี 2554 เขาได้ลงสมัครรับเลือกตั้งในนามพรรคชาติพัฒนาเพื่อแผ่นดิน แต่แพ้ให้กับประนอม โพธิ์คำ จนกระทั่งในปี 2562 จึงย้ายมาร่วมงานกับพรรคพลังประชารัฐ​ และได้รับเลือกตั้งเป็น ส.ส.สมัยที่ 5

เขาได้เป็นประธานคณะกรรมาธิการการเงิน การคลัง การธนาคาร สถาบันการเงินและตลาดการเงิน สภาผู้แทนราษฎรไทย ชุดที่ 25

ในวันที่ 15 กุมภาพันธ์​ พ.ศ. 2565​ เขาเข้าร่วมกับพรรคภูมิใจ​ไทย​

### สมาชิกสภาผู้แทนราษฎร
สมศักดิ์ พันธ์เกษม ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดนครราชสีมา สังกัดพรรคชาติพัฒนา (พ.ศ. 2535)
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดนครราชสีมา สังกัดพรรคชาติพัฒนา (พ.ศ. 2535)
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนครราชสีมา สังกัดพรรคชาติพัฒนา (พ.ศ. 2535) → พรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนครราชสีมา สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนครราชสีมา สังกัดพรรคพลังประชารัฐ → พรรคภูมิใจไทย

## เครื่องราชอิสริยาภรณ์

## อ้างอิง

หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:พรรคชาติพัฒนา (พ.ศ. 2550)
หมวดหมู่:นักการเมืองพรรคพลังประชารัฐ
หมวดหมู่:นักการเมืองพรรคภูมิใจไทย
หมวดหมู่:บุคคลจากโรงเรียนอัสสัมชัญนครราชสีมา
หมวดหมู่:บุคคลจากคณะเกษตร มหาวิทยาลัยเกษตรศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
สถาปัตยกรรมโรมาเนสก์แบบริชาร์ดซัน

[thumb|[Trinity Church (Boston)|โบสถ์ทรินิที บอสตัน รัฐแมสซาชูเสตส์]]
[thumb|[Confederate Memorial Hall Museum|คอนเฟเดอเรทเมมอเรียลฮอลล์ นิวออร์ลีนส์ รัฐลุยเซียนา]]
**สถาปัตยกรรมโรมาเนสก์แบบริชาร์ดซัน** () เป็นรูปแบบทางสถาปัตยกรรมหนึ่งของสถาปัตยกรรมฟื้นฟูโรมาเนสก์ ตั้งชื่อตามสถาปนิก เฮนรี ฮอบซัน ริชาร์ดซัน (1838–1886) รูปแบบฟื้นฟูนี้ใช้องค์ประกอบจากสถาปัตยกรรมโรมาเนสก์ยุคศตวรรษที่ 11-12 ของฝรั่งเศส สเปน และอิตาลี ริชาร์ดซันเริ่มใช้องค์ประกอบเหล่านี้เป็นครั้งแรกในงานออกแบบริชาร์ดซันโอล์มสเตดคอมเพลกซ์ในเมืองบัฟฟาโล รัฐนิวยอร์ก เมื่อปี 1870  

## อิทธิพล
สถาปัตยกรรมแบบริชาร์ดซเนียนโรมาเนสก์มีอิทธิพลต่อสถาปนิกในยุคถัด ๆ มาจำนวนมาก เช่นบริษักออกแบบ สไพเออร์แอนด์รอห์นส์ และ จอร์จ ดี. เมเซินจากเดทรอยด์, เอ็ดเวิร์ด เจ. เลนน็อกซ์ และ จอห์น เวลล์บอร์น รูท จากโทรอนโท เป็นต้น 

ส่วนในต่างประเทศ รูปแบบสถาปัตยกรรมนี้มีอิทธิพลต่อโฟล์ก แซตเตอร์วาลล์ ผู้นำรูปแบบนี้ไปปรากฏในงานออกแบบสถานีรถไฟหลายแห่งในประเทศสวีเดน และต่อสถาปนิกชาวฟินแลนด์ เอเลียล ซาริเนน

## อ้างอิง

### บรรณานุกรม
*Kelsey, Mavis P. and Donald H. Dyal, *The Courthouses of Texas: A Guide*, Texas A&M University Press, College Station Texas 1993 
*Kvaran, Einar Einarsson, *Architectural Sculpture in America* unpublished manuscript
*Kvaran, Einar Einarsson, *Starkweather Memorial Chapel, Highland Cemetery, Ypsilanti, Michigan*, Unpublished paper 1983
*Larson, Paul C., Editor, with Susan Brown, *The Spirit of H. H. Richardson on the Midwest Prairies*, University Art Museum, University of Minnesota, Minneapolis and Iowa State University Press, Ames 1988
*Ochsner, Jeffrey Karl, *H. H. Richardson: Complete Architectural Works*, MIT Press, Cambridge MA 1984 
*Ochsner, Jeffrey Karl, and Andersen, Dennis Alan, *Distant Corner: Seattle Architects and the Legacy of H. H. Richardson*, University of Washington Press, Seattle WA 2003 
*Van Rensselaer, Mariana Griswold, *Henry Hobson Richardson and His Works*, Dover Publications, Inc. NY 1959 (Reprint of 1888 edition) 

## แหล่งข้อมูลอื่น

*Digital archive of American architecture:  Richardsonian Romanesque
*Richardsonian Romanesque described and illustrated by buildings in Buffalo, New York
*Starkweather Chapel, Ypsilanti, Michigan
*Pueblo Union Depot

หมวดหมู่:สถาปัตยกรรมอเมริกัน
หมวดหมู่:สถาปัตยกรรมฟื้นฟูโรมาเนสก์
หมวดหมู่:สถาปัตยกรรมฟื้นฟู
หมวดหมู่:สถาปัตยกรรมวิกตอเรีย
อนุสัญญาว่าด้วยการยอมรับนับถือและการบังคับตามคำชี้ขาดอนุญาโตตุลาการต่างประเทศ

**อนุสัญญาว่าด้วยการยอมรับนับถือและการบังคับตามคำชี้ขาดอนุญาโตตุลาการต่างประเทศ** () เรียกทั่วไปว่า **อนุสัญญานิวยอร์ก** () เป็นอนุสัญญาซึ่งที่ประชุมทูตสหประชาชาติลงมติรับเมื่อวันที่ 10 มิถุนายน ค.ศ. 1958 และมีผลใช้บังคับในวันที่ 7 มิถุนายน ค.ศ. 1959 อนุสัญญาฯ กำหนดให้ศาลรัฐที่ทำสัญญากันเปิดให้ความตกลงของเอกชนสามารถใช้การอนุญาโตตุลาการ ตลอดจนยอมรับและบังคับใช้คำชี้ขาดอนุญาโตตุลาการที่กระทำในรัฐที่ทำสัญญาอื่น อนุสัญญาฯ ถือว่าเป็นตราสารก่อตั้งสำหรับการอนุญาโตตุลาการระหว่างประเทศ และใช้กับการอนุญาโตตลุการที่ไม่ถือเป็นคำชี้ขาดในประเทศในรัฐที่กำลังแสวงการยอมรับและใช้บังคับคำชี้ขาด

## แหล่งข้อมูลอื่น
* Uncitral
* 1958 New York Convention Guide (This website was developed by Shearman & Sterling and Columbia Law School, in cooperation with UNCITRAL)
* New York Convention, gives access to information regarding the New York Convention in general, its history, its interpretation and application by the courts
* Status. Convention on the Recognition and Enforcement of Foreign Arbitral Awards (New York, 1958) (updated whenever the UNCITRAL Secretariat is informed of changes in status of the Convention.)
* The New York Convention on the UN Audiovisual Library of International Law, with an introductory note by Albert Jan van den Berg, video footage and photos related to the negotiations and adoption of the Convention.
* ICCA's Guide to the New York Convention  (The International Council for Commercial Arbitration)

หมวดหมู่:สนธิสัญญาสหประชาชาติ
หมวดหมู่:การอนุญาโตตุลาการ
หมวดหมู่:สนธิสัญญาในคริสต์ศตวรรษที่ 20
หมวดหมู่:สนธิสัญญาเกี่ยวข้องกับภูฏาน
หมวดหมู่:สนธิสัญญาเกี่ยวข้องกับสวีเดน
โพบอย

**โพบอย** ( หรือ po-boy, po boy) หรือ **พัวร์บอย** (; ตรงตัว: เด็กชายผู้ยากจน) เป็นแซนด์วิชท้องถิ่นจากรัฐลุยเซียนา ในรูปแบบส่วนใหญ่ของโพบอยจะประกอบด้วยเนื้อสัตว์ ซึ่งนิยมใช้เนื้อย่าง, แฮมอบ หรือ อาหารทะเลทอด ส่วนใหญ่มักใช้ กุ้ง, ครอฟิช, ปลา, หอยนางรม หรือ ปู ขนมปังที่ใช้คือขนมปังฝรั่งเศสแบบนิวออร์ลีนส์ ซึ่งมีลักษณะเด่นคือความกรอบด้านนอกและนุ่มฟูด้านใน 

นอกจากนี้ไส้ในอาจใช้ไส้กรอกเผ็ดสไตล์ลุยเซียนา, เฟรนช์ฟรายส์, เนื้อไก่, จระเข้, เป็ด, กระต่ายทอด, ไส้กรอกบูด็อง และมัสตาร์ดแบบครีโอล

การทำแซนด์วิชโพบอยแบบดั้งเดิมจะเลือกใช้ "ขนมปังโพบอย" (Po' boy bread) ซึ่งเป็นขนมปังฝรั่งเศสแบบท้องถิ่นของนิวออร์ลีนส์ มีลักษณะเด่นคือใช้แป้งน้อยกว่าแต่ใส่น้ำมากกว่าบาแกต ส่งผลให้ขนมปังมีความนุ่มฟูมากกว่า ขนมปังแบบโพบอยเริ่มมีขึ้นในยุค 1700s ที่ซึ่งสภาพภูมิอากาศแถบอ่าวไม่เอื้อต่อการผลิตแป้งในจำนวนมาก

## อ้างอิง

### บรรณานุกรม

*  

หมวดหมู่:อาหารลุยเซียนา
หมวดหมู่:แซนด์วิชอเมริกัน
หมวดหมู่:อาหารนิวออร์ลีนส์